แนวโน้มดัชนีหุ้นเช้าขึ้นต่อ
นักวิเคราะห์ฯคาดตลาดหุ้นไทยเช้านี้น่าจะปรับขึ้นต่อ ลุ้นแตะพันจุด ตัวเลขสหรัฐฯดี-คลายวิตก"ลิเบีย"
4 มี.ค. 2554

นักวิเคราะห์ฯคาดตลาดหุ้นไทยเช้านี้น่าจะปรับขึ้นต่อ ลุ้นแตะพันจุด ตัวเลขสหรัฐฯดี-คลายวิตก"ลิเบีย"
นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้น่าจะปรับตัวขึ้นต่อจากเมื่อวาน หลังตัวเลขเศรษฐกิจของสหรัฐฯเมื่อคืนนี้ออกมาดี โดยจำนวนผู้ขอรับสวัสดิการว่างงานรายสัปดาห์ปรับตัวลดลงเกินคาด 
ขณะที่สถานการณ์ในประเทศลิเบียน่าจะจบลงด้วยดี หลังประธานาธิปดีกัดดาฟียอมรับแผนสันติภาพข้อเสนอการไกล่เกลี่ยจากประธานาธิปดีเวเนซูเอล่า ด้านราคาน้ำมันดิบที่ปรับตัวลดลง ก็ทำให้นักลงทุนคลายความวิตกกังวลเรื่องเงินเฟ้อที่จะกระทบต่อเศรษฐกิจ 
ส่วนตลาดหุ้นอื่นในภูมิภาคเช้านี้ปรับตัวขึ้นตามตลาดหุ้นสหรัฐฯ ที่เมื่อคืนนี้ปรับขึ้นกว่า 1.5%
พร้อมให้แนวรับ 984-985 จุด แนวต้าน 1,000 จุด